Domenico Calcagno

**Domenico Calcagno** (født 3. februar 1943 i Tramontana di Parodi Ligure i provinsen Alessandria i Italia) er en italiensk katolsk prelat og emeritert kuriekardinal.
## Liv og virke
### Bakgrunn
Etter å ha studert humaniora ved presteseminaret i Genova, ble Domenico Calcagno sendt til Roma for videre studier. Han fikk et diplom i dogmatikk fra Det pavelige gregorianske universitet. 
### Prest
Calcagno ble presteviet av kardinal Giuseppe Siri den 29. juni 1967.

Etter noen år i sogneprest ble Domenico Calcagno foreleser i katolsk teologi ved den genovesiske avdeling for til det teologiske fakultet i Nord-Italia. Deretter var han foreleser ved *Istituto Superiore di Scienze Religiose* i Genova. Han hadde sentrale verv i erkebispekurien, og arbeidet også i Den italienske bispekonferanse som president for prestekommisjonen og som inspektør for instituttene for religionsstudier. Han fungerte deretter som direktør for kommisjonen for misjon og mellomkirkelig samarbeid og som økonom ved den italienske bispekonferanse. 

Han ble medlem av Konstantinordenen, en sekulær ridderorden bestående av katolske medlemmer.
### Biskop av Savona-Noli
Den 25. januar 2002 utnevnte pave Johannes Paul II ham til biskop av Savona-Noli. Han ble ordinert til biskop den 9. mars 2002 av erkebiskopen av Milano, kardinal Dionigi Tettamanzi; medkonsekratorer var erkebiskop emeritus av Genova, kardinal Giovanni Canestri og den apostoliske nuntius i Italia og San Marino, erkebiskop Paolo Romeo.

### Kurien - APSA
Den 7. juli 2007 utnevnte pave Benedikt XVI ham til sekretær for * Amministrazione del Patrimonio della Sede Apostolica* (APSA - Den apostoliske stols eiendomsadministrasjon) og hevet ham til rang som erkebiskop *ad personam*. Domenico Calcagno trakk seg som biskop av Savona-Noli samme dag. 

Domenico Calcagno hadde en privat samling av 13 skytevåpen, som var registrert hos de kompetente myndighetene i Savona og eksisterte allerede før flyttingen til Vatikanet, men som ikke oppbevares der.

### President for APSA
Den 7. juli 2011 ble han utnevnt av Benedikt XVI til president for *Amministrazione del Patrimonio della Sede Apostolica*. Med dette embedet overtok han også ledelsen av den pavelige stiftelse Centesimus Annus Pro Pontifice og og av Peregrinatio ad Petri Sedem. Etter kardinal Nicora ble han medlem av kardinalkommisjonen for Istituto per le Opera di Religione (fra 2013).

### Kardinal
I konsistoriet den  18. februar 2012 opptok Benedikt XVI ham som kardinaldiakon med titulærdiakonatet *[[Annunciazione della Beata Vergine Maria a Via Ardeatina]]* i kardinalkollegiet. Etter Benedikts fratredelse deltok kardinal Calcagno på konklavet i 2013. I dette konklavet støttet han, ifølge blant andre Sandro Magister, valget av Jorge Mario Bergoglio som pave Frans.

Siden 21. april 2012 har kardinal Domenico Calcagno vært medlem av den pavelige kommisjon for Vatikanstaten, Kongregasjonen for folkenes evangelisering og det pavelige råd for sjelesorg for syke, og siden den 29. mars 2014 av Kongregasjonen for institutter for gudviet liv og for samfunn for apostolisk liv. 

I mai 2016 åpnet statsadvokatembedet i Savona etterforskninger rettet mot kardinal Calcagno for mulige underlag, uten at denne har medført noen resultater (2023).

I oktober 2016, da flere kardinaler protesterte mot hans plan å la APSA *lease* lokaiteter til McDonald's i en bygning hvor flere kardinaler bor ikke langt fra Peterskirken , avviste han deres klage. Han sa: «Jeg kan ikke se det skandaløst».

Den 26. juni 2018 innvilget pave Frans hans aldersrelaterte fratreden fra embedet som president for *Amministrazione del Patrimonio della Sede Apostolica*. Den 4. mars 2022 ble han utnevnt til kardinalprest av pave Frans, og beholdt sitt titulærdiakonat som en titulærkirke *pro hac vice*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Kardinal Dionigi Tettamanzi (1934-2017) *1989
* Kardinal *Domenico Calcagno* (1943-) *2002

## Referanser